Publication: Magyar Közlöny
Issue: MK-1999-122 (Year: 1999, Number: 122)
Era: 1990-2004
Section: Az egészségügyről szóló 1997. évi CLIV. törvény
Paragraph Index: 563

a) a palackozott gyógyvíz nemzetközi gyakorlatban elfogadott módon összeállított, egy évnél nem régebbi egészségügyi bizonylatát — amit a származási ország arra jogosult egészségügyi hatósága állított ki — és annak hiteles magyar nyelvű fordítását. Az egészségügyi bizonylat legszükségesebb tartalmi követelményei: aa) a palackozott gyógyvíz elnevezése, ab) a palackozó üzem neve és telephelye, ac) a töltéshez felhasznált víz természetes ásványvíz minőségét tanúsító vízanalízis és földtani eredet-meghatározás, ad) a származási hely országában a víz gyógyhatását bizonyító orvosi szakvélemények, valamint a javasolt alkalmazási területek, az ellenjavallatok és a fogyasztásra vonatkozó előírások, ae) az egészségügyi bizonylatot kiállító neve, címe és a bizonylat kiállításának időpontja;

Source: https://magyarkozlony.hu/hivatalos-lapok/bc63daba89a1028c538293cf334be900981f5d20/dokumentumok/4535438cdf50666c48b47a1688b6aaed7a223fa5/letoltes